เมืองไทยฯขนกรมธรรม์ใหม่ร่วมงานสัปดาห์ประกันภัย
เมืองไทยฯขนกรมธรรม์ใหม่ร่วมงานสัปดาห์ประกันภัย
24 ก.ย. 2553

เมืองไทยฯขนกรมธรรม์ใหม่ร่วมงานสัปดาห์ประกันภัย
นายสาระ ล่ำซำ กรรมการผู้จัดการและประธานเจ้าหน้าที่บริหาร บริษัท เมืองไทย      ประกันชีวิต  เปิดเผยว่า บริษัทฯ ได้พัฒนารูปแบบผลิตภัณฑ์ใหม่ เพื่อตอบเสนอทุกความต้องการของลูกค้าและผู้เข้าร่วมงานสัปดาห์ประกันภัยทุกท่านประกอบด้วย เมืองไทยสมาร์ท แพลนนิ่ง และเมืองไทยสมาร์ท แพลนนิ่งพลัส    สัญญาเพิ่มเติมการประกันสุขภาพ แบบเหมาจ่าย และสัญญาเพิ่มเติมการประกันภัยอุบัติเหตุ  ขยายความคุ้มครองในเรื่องของการถูกฆาตกรรม หรือถูกทำร้ายร่างกายโดยเจตนา การจลาจล   กรมธรรม์ เมืองไทยสมาร์ท แพลนนิ่งและเมืองไทยสมาร์ท แพลนนิ่งพลัส เพื่อให้ผู้บริโภคมีทางเลือกในการบริหารเงินออมของตนเอง ทั้งการวางแผนเพื่อเป็นทุนการศึกษาของบุตรหลาน การเตรียมเกษียณอายุอย่างมั่นคง โดยผู้บริโภคสามารถเลือกระยะเวลาเอาประกันภัยและระยะเวลาชำระเบี้ยประกันภัย ตามความต้องการได้ถึง 27 แบบ  พร้อมรับเงินจ่ายคืนระหว่างสัญญาสำหรับ เมืองไทย สมาร์ท แพลนนิ่ง พลัส    ซึ่งผู้เอาประกันภัยสามารถมั่นใจกับเงินครบสัญญาสูงถึง 150% ของจำนวนเงินเอาประกันภัย และอุ่นใจด้วยความคุ้มครองชีวิตสูงถึง 150% ของจำนวนเงินเอาประกันเช่นกัน พร้อมทั้งสามารถนำไปใช้สิทธิหักลดหย่อนภาษีเงินได้บุคคลธรรมดา สัญญาเพิ่มเติมการประกันสุขภาพ แบบเหมาจ่าย สำหรับผู้ที่ต้องการเตรียมความพร้อมในด้านความคุ้มครองสุขภาพในด้านค่าใช้จ่ายในการรักษาพยาบาลยามเมื่อเกิดเจ็บป่วย หรือประสบอุบัติเหตุร้ายแรงที่อาจทำให้ต้องรักษาตัวในห้องผู้ป่วยหนัก (ไอ.ซี.ยู.) หรืออาจต้องผ่าตัด ซึ่งสัญญาเพิ่มเติมการประกันสุขภาพ แบบเหมาจ่าย มีจุดเด่นคือ ลดภาระในการเข้ารักษาพยาบาลยามฉุกเฉิน ครั้งหนึ่งสูงสุดถึง 7.5 หมื่นบาทตามเงื่อนไขของกรมธรรม์  ลดภาระด้านการเงินให้กับครอบครัว สามารถเบิกค่าใช้จ่ายแบบเหมาจ่ายได้ถึง 100% ตามค่าใช้จ่ายที่เกิดขึ้นจริง แต่ไม่เกินผลประโยชน์ตามที่ระบุในตารางผลประโยชน์   เพิ่มความคุ้มครองด้านการประกันสุขภาพ ช่วยเติมเต็มในกรณีที่คุณเกิดเจ็บป่วยได้ ถึงแม้ว่าคุณจะมีประกันสุขภาพแบบแยกจ่ายอยู่แล้ว สัญญาเพิ่มเติมการประกันภัยอุบัติเหตุ ขยายความคุ้มครองในเรื่องของการถูกฆาตกรรม  หรือถูกทำร้ายร่างกายโดยเจตนา การจลาจล เป็นความคุ้มครองที่ขานรับกับภาวะความเสี่ยงในปัจจุบัน โดยบริษัทฯ จะคุ้มครองการเสียชีวิต การสูญเสียอวัยวะ อันเกิดจากสาเหตุ การถูกฆ่า หรือถูกทำร้ายร่างกายโดยเจตนา    การเกิดสงครามกลางเมือง การปฏิวัติ การกบฏ การที่ประชาชนก่อความวุ่นวายถึงขนาดลุกฮือขึ้นต่อต้านรัฐบาล การจลาจล การนัดหยุดงาน
“สำหรับกิจกรรมแห่งความสุขที่เราได้ร่วมมอบภายในงานสัปดาห์ประกันภัย ผู้เข้าชมงานที่สนใจผลิตภัณฑ์ประกันชีวิตสามารถรับสิทธิพิเศษ ณ บูธเมืองไทยประกันชีวิต โดยบริษัทฯ จัดกิจกรรมช่วงเวลาแห่งความสุข Happy Hour ช่วงเวลา 14.00-15.00น. และ 18.00-19.00น.รับส่วนลดพิเศษ คือ โครงการเมืองไทย สูงวัย ยิ้มยิ้ม ลด 30% เฉพาะปีแรก และ เมืองไทยทวีทรัพย์ 15/7 พลัส (สำหรับจำนวนเงินเอาประกันภัยไม่เกิน 5 แสนบาท/คน ลด15% เฉพาะปีแรก) นอกจากนี้ ยังมีลดเบี้ยประกันตลอดงานสำหรับความคุ้มครองดังนี้ พี เอ ยิ้มละไม ลด 30% เฉพาะ 1,000 กรมธรรม์แรก แฮปปี้ เลดี้ พลัส ลด 10% เฉพาะเบี้ยปีแรก เมืองไทยเบญจทรัพย์ ลด 10% คุ้มครองตลอดชีพ ชำระเบี้ยประกันภัย ครบอายุ 55 ปี รับส่วนลด 5,000 บาท สำหรับจำนวนเงินเอาประกันภัย 1 ล้านบาท"